

 **Bonyhád Város Önkormányzata**

**ELŐTERJESZTÉS**

Bonyhád Város Képviselő - testületének 2017. október 26. nap

rendes/rendkívüli testületi ülésére

|  |  |
| --- | --- |
| Tárgy: | A helyi adókról szóló 21/2015. (XI.27.) önkormányzati rendelet módosítására |
| Előterjesztő: | Dr. Puskásné Dr. Szeghy Petra jegyző  |
| Előterjesztést készítette: | Fauszt Józsefné osztályvezetőFehérvári Zoltánné adóügyi csoportvezető  |
| Előterjesztés száma: | 188.sz. |
| Melléklet: | - db |
| Előzetesen tárgyalja: | Pénzügyi Ellenőrző és Gazdasági BizottságHumán Bizottság |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

**A rendelet-tervezet általános indoklása:**

A helyi adókról szóló 21/2015. (XI.27.) önkormányzati rendelet (továbbiakban: Rendelet) 8. §-a rendelkezik a háziorvos, védőnő vállalkozó helyi iparűzési adó megfizetési adó alóli mentességének szabályairól. A rendelkezések szerint több feltétel együttes megléte esetén részesülhet 2016. január 1-jétől kezdődően a helyi iparűzési adó mentességben a háziorvos és a védőnő vállalkozó.

A 2016. évről készült iparűzési adó bevallások feldolgozását követően azt tapasztaltuk, hogy a háziorvosok és fogorvosok, valamint a védőnői feladatot ellátó 18 vállalkozás közül 8 élhetett az iparűzési adó alóli mentesítési lehetőséggel. A mentességi szabály miatt elmaradt adóösszeg 2.254.293.- Ft volt.

Annak érdekében, hogy az orvosok számára az önkormányzat által biztosított kedvezmény azonos összegű legyen, javasoljuk a helyi adókról szóló rendeletben szereplő adómentesség 2018. január 1-i hatályú megszüntetését, és helyette más, az érintett vállalkozói kör részére azonos összegben meghatározott támogatási forma biztosítását, mellyel kapcsolatban kikértük a fenti vállalkozói kör véleményét is. Utóbbira a 2018. évre vonatkozó költségvetési rendeletben teszünk javaslatot.

**A rendelet-tervezet részletes indoklása:**

1. §-hoz: Az adó mentességre vonatkozó rendelkezések hatályon kívül helyezését tartalmazza.

2. §-hoz: A rendelet hatálybaléptetésével kapcsolatos rendelkezéseket tartalmazza.

**Hatásvizsgálat**

**a Bonyhád Város Önkormányzata helyi adórendelt módosításához**

A jogalkotásról szóló 2010. évi CXXX. törvény 17. § (1) bekezdése értelmében a jogszabályok előkészítése során előzetes hatásvizsgálatot kell lefolytatni, az alábbi tényezőkre vonatkozóan:

|  |
| --- |
| **1. Társadalmi, gazdasági, költségvetési hatásai**A rendelet-tervezetben javasolt adómentességi szabály megszüntetése következtében az önkormányzat helyi iparűzési adóból származó bevételei 2019. évben várhatóan 2 millió Ft-tal emelkednek. Az adóbevétel megteremti a lehetőséget más forma szerinti támogatás kidolgozására és folyósítására.  |
| **2. Környezeti és egészségi következményei**Nem releváns.  |
| **3. Adminisztratív terheket befolyásoló hatásai** A rendelet megalkotása számottevő adminisztratív teher növekedéssel nem jár.  |
| **4. A jogszabály megalkotásának szükségessége, a jogalkotás elmaradásának várható következményei** |

A rendelet módosítási javaslat az adómentességi szabályok eltörlését tartalmazza. Ennek elmaradása a mentességi szabályok további fennmaradását eredményezi.

|  |
| --- |
| **5. A jogszabály alkalmazásához szükséges személyi, szervezeti, tárgyi és pénzügyi feltételek**A hivatal rendelkezik a szükséges feltételekkel.  |

Bonyhád, 2017. október 18.

 Dr. Puskásné Dr. Szeghy Petra

 jegyző

